Document ID: /roh_data/filtered/fineweb-2-filterrobots_roh.jsonl.gz/44567

Surses: Annulaziun parziala digl scumond absolut da far fi aint igl territori abitabel
Graztga allas plievgias digls davos deis è igl prievel d’incendis an Surses sa sminuia en tant. Per tal muteiv vign schlucco igl scumond scu suonda:
- Aint igl territori abitabel ègl lubia da grillar agl liber sen taragn privat .
- Aint igl territori abitabel ègl lubia da grillar agl liber sen taragn public tar las plazzas da grillar agl Lai Barnagn, Savognin, e tar la plazza da giuier Gravas a Tinizong. Aint igl ulteriour territori abitabel resta igl scumond absolut da far fi sen taragn public an vigour anfignen tg’el vign revoco.
Tenor la lescha da gôt digl cantun Grischun ègl scumando venavant da far fi aint igl gôt ed agl our digl gôt. Ulteriouras infurmaziuns e la valetaziun actuala dalla situaziun èn da cattar sen la pagina-web digl Uffezi da gôt e prievels dalla nateira digl cantun Grischun: www.gr.ch.
Tinizong, igls 2 d’avost 2022 Direcziun cumegn da Surses